**Antimobningsstrategi**

*Helsingør Skole har fokus på at trivsel er en forudsætning for læring*

**På Helsingør Skole tolereres mobning ikke**

Det er et fælles ansvar for lærere, pædagoger, forældre, elever og skoleledelse at arbejde bevidst for, at ingen bliver mobbet og at skolen er et rart sted at være.

Mobning er ikke kun skolens problem, det er vigtigt at hjemmene er aktive medspillere og er normsættende, så eventuelle mobningsproblemer løses i samarbejdet mellem skole og hjem.

Mobning skal modarbejdes både i elevgrupper og medarbejdergrupper

**Formål**
Skolens formål med en antimobningsstrategi er at forebygge og reducere digital mobning og mobning på skolen.

**Mål**
Alle elever på Helsingør Skole skal være trygge og glade for at gå i skole, da trivsel er en forudsætning for læring.

**Succeskriterier**

* At elevbesvarelser i trivselsundersøgelser ift. mobning bliver målbart bedre
* At det sociale miljø i klasserne til stadighed forbedres
* At skabe bedre social trivsel ved, at nye mobningstilfælde begrænses
* At mobningsproblematikken ikke bliver flyttet fra skole til sfo/klub

**Håndtering af mobning**
Når der konstateres en ”hændelse/problem”, anvendes ”8 tegn på mobning” som ligger på dcum´s hjemmeside. (indsæt link) for at afklare, hvorvidt der er tale om mobning eller lignende. Den midlertidige indsats kan bestå af gennemgang af ordensregler og samværsregler, akut hjælp og stoppe handlinger indtil handlingsplanen træder i kraft.
Handlingsplanen består af tiltag som effektivt bekæmper mobning, og der er tale om fælleskabsrettede indsatser, som inddrager bredt – alle grupper omkring elev/klasse. Der følges op og evalueres på indsatserne.
Der skal være fokus på information og transparens, som ikke går på kompromis med GDPR.

**Handleplan i praksis**
Den, der konstaterer mobning i en klasse, kontakter klasselæreren som:

* Undersøger problemstillingen/løser konflikten ved samtale med de involverede elever
* Underretter forældre til såvel mobberen som den mobbede
* Mobberen og forældrene indkaldes til et møde på skolen med klasselæreren
* Der aftales handlinger ift. den enkelte episode

Ved grove tilfælde eller gentagne tilfælde af mobning involveres ledelsen, som har følgende sanktionsmuligheder:

* Bh. klasse – 2. klasse: Forseelsen påtales og hjemmet underrettes
* 3.-5. klasse: Eleven udelukkes for undervisningen – under opsyn – indtil et møde mellem lærer, ledelse og forældre er arrangeret
* 6.-9. klasse: Forældrene orienteres om, at eleven bortvises og bedes hente eleven. Der arrangeres et møde mellem ledelse, lærere og forældre evt. i samarbejde med SSP.

**Forebyggelse, undervisning og tiltag**

Opstart på skoleåret
Ved opstart på hvert skoleår afholdes teammøder, hvor der udarbejdes samværsregler, som omfatter: Sprog, adfærd, normer og trivsel. Det endelige regelsæt udarbejdes sammen med eleverne. Reglerne skal være synlige og tilgængelige for både elever og medarbejdere, de præstenteres på forældremødet i starten af skoleåret.
For kommende skolebørn starter man altid med et trivselsforløb i maj.
Ved planlægning af forældremøder kan SSP inddrages.

Temaforløb
Dagligt opstår der situationer, hvor samværsformerne drøftes i klasserne. Den måde, hvorpå disse drøftelser taget, er afgørende for miljøet i klasserne og på skolen som helhed. For at sikre at bevidstheden om samværsformer holdes i fokus, gennemføres hvert år et team om samværsformer i alle klasser. Teamet kan tage udgangspunkt i lege, digital dannelse, venskaber, identitet mv. Hver klasselærer vurderer hvad behovet er for egen klasse.

Trivsel
Alle arbejder på at skabe en ”vi-kultur” i klassen. Hver måned drøftes klassernes trivsel på årgangsmøde. En gang i kvartalet udarbejdes der et skriv til forældrene ang. klassens trivsel.
Alle medarbejdere griber ind over for tiltag til mobning – også når det ikke er ens egen klasse, hvorefter der refereres til klasselæren.

Ledelsen har en forventning om, at der arbejdes løbende og effektiv med klassens trivsel. Alle deltager i den Nationale Trivselsmåling og resultaterne gennemgås på teammøder, afdelingsmøder eller skolemøder, hvor nærmeste leder er tilstede.

**Tiltag**

* Trivselsundersøgelsen gennemføres hvert år
* Venskabsklasser/store og små venner
* Der skal beskrives og vedtages samværsregler i den enkelte klasse
* Inddrage SSP i det forebyggende arbejde særligt i forhold til digital adfærd
* Denne politik til bekæmpelse af mobning er fast punkt på skoleårets forældremøde

|  |
| --- |
| **Hvad vi forstå ved mobning**Mobning er handlinger, der holder en eller flere elever uden for fællesskabet, bevidst eller ubevidst.Mobning opstår i fælleskaber, som mangler noget positivt at samles om, og foregår ved forskellige typer handlinger, der markerer hvem, der holdes udenfor.Mobning udspringer af utrygge kultruer, der opstår i sociale sammenhænge, man ikke kan trække sig fra. (DCUM)**Digital mobning**Krænkende, nedværdigende og ekskluderende handlinger, sm børn udsættes for gennem sociale medier.Mobning og chikane på nettet er ofte ledsaget af den mobning, der f.eks. foregår i skolen. Den digitale mobning kan foregå døgnet rundt, og der er ikke noget fristed.**Konflikter**En uoverensstemmelse, der indebærer spændinger i og mellem mennesker. Konflikter er en normal del af ethvert liv, hvor mennesker er sammen. Det handler overordnet om at få fælleskaber til at fungere, så modsætninger og misforståelser kan komme frem og lbive bearbejdet konstruktiv til gavn for den fælles udvikling.  |